Contingut

# Validesa del contingut de les cel·les

Per a cada cel·la podeu definir entrades que siguen vàlides. Les entrades no vàlides per a una cel·la es rebutjaran.

La regla de validesa s'activa quan s'introdueix un valor nou. Si ja s'ha introduït un valor no vàlid a la cel·la, o si introduïu un valor a la cel·la amb la funció d'arrossegar i deixar anar o bé copiant i enganxant, la regla de validesa no tindrà efecte.

Podeu triar Eines - Detectiu en qualsevol moment i triar l'orde Marca les dades no vàlides per visualitzar les cel·les que contenen valors no vàlids.

## Utilització de la validesa del contingut de les cel·les

1. Seleccioneu les cel·les per a les quals voleu definir una regla de validesa nova.

2. Trieu Dades - Validesa.

3. A la pestanya Criteri introduïu les condicions per als valors nous introduïts a les cel·les.

4. Seleccioneu una opció en el camp Permet.

5. Si seleccioneu "Nombres enters", no es permetran valors com ara "12,5". Si trieu "Data" es permetrà que la informació de dates estiga en format local i també en forma de data en sèrie. De manera paregut, la condició "Hora" permet valors horaris com ara "12:00" o números d'hora en sèrie. La "Longitud del text" estableix que es permet que les cel·les continguen només text.

   Seleccioneu "Llista" per introduir una llista d'entrades vàlides.

6. Seleccioneu la condició següent a Dades. En funció del que trieu podreu seleccionar opcions addicionals.

Després d'haver determinat les condicions per a la validesa de les cel·les, podeu utilitzar les altres dues pestanyes per crear quadres de missatges:

- A la pestanya Ajuda d'entrada, introduïu el títol i el text del consell, que es visualitzarà si la cel·la està seleccionada.

- A la pestanya Avís d'error, seleccioneu l'acció que tindrà lloc quan es produïsca un error.

  Si seleccioneu "Atura" com a acció, les entrades no vàlides no s'acceptaran i es mantindran els continguts anteriors de la cel·la.

  Seleccioneu "Avís" o "Informació" per visualitzar un diàleg que vos permet cancel·lar o acceptar l'entrada.

  Si seleccioneu "Macro" i després utilitzeu el botó Navega podeu indicar que s'execute una macro determinada en cas que es produïsca un error.

Per a mostrar el missatge d'error, seleccioneu Mostra un missatge d'error en introduir valors no vàlids.

Després de canviar l'acció per a una cel·la a la pestanya Avís d'error i tancar el diàleg fent clic a D'acord, haureu de seleccionar una altra cel·la abans que es produïsca el canvi.

Temes relacionats

Dades - Validesa

Ens cal la vostra ajuda!