Contingut

# Funcions del LibreOffice Impress

El LibreOffice Impress permet crear presentacions de diapositives professionals que poden incloure diagrames, dibuixos, text, multimèdia i altres elements variats. Si voleu, també podeu importar i modificar presentacions del Microsoft PowerPoint.

Si voleu una presentació de diapositives en pantalla més atractiva, podeu utilitzar tècniques com ara animacions, transicions de diapositives i multimèdia.

## Creació de gràfics vectorials

Moltes de les eines per crear gràfics vectorials amb el LibreOffice Draw estan disponibles al LibreOffice Impress.

## Creació de diapositives

El LibreOffice Impress proporciona plantilles per crear diapositives d'un aspecte totalment professional.

També podeu assignar un nombre d'efectes dinàmics a les diapositives, com ara efectes d'animació i de transició.

## Creació de presentacions

Quan dissenyeu una presentació de diapositives, hi ha disponibles diferents visualitzacions o pàgines. Per exemple, el classificador de diapositives mostra una perspectiva general de les diapositives en forma de contacte fotogràfic, mentre que la pàgina de prospecte conté tant la diapositiva com el text que voleu repartir a l'audiència.

El LibreOffice Impress també vos permet assajar el ritme de la presentació de diapositives.

## Publicació de presentacions

Podeu publicar les diapositives en pantalla com a prospectes o com a documents HTML.

## Realització de presentacions

El LibreOffice Impress vos permet executar la presentació de diapositives de manera automàtica o manual.

Ens cal la vostra ajuda!